Vinterferien er slut og sneen bliver for alvor skiftet ud med regn.

Vådt, vådt og lidt mere vådt. Sådan kan næste uges vejr meget let beksrives. Mandag står den på regn fra morgen til aften. Det våde vejr kan få konsekvenser for særlige områder i Nordjylland, hvor der blandt andet i Thisted meldes om 30 millimeter regn i løbet af mandagen. Temperaturerne bliver dog på milde 7 til 8 grader. Resten af ugen ser ikke meget anderledes ud. Det bliver med mere ustadigt vejr, hvor TV2 Vejret melder om dagtemperaturer mellem 5 og 7 grader. Om natten kan temperaturerne dog godt komme under frysepunktet enkelte steder.